તાપી જિલ્લાના ડોલવણ વિસ્તારમાં એસઓજી-તાપી પોલીસના જવાનો પેટ્રોલીંગમાં હતા તે સમયે અંબિકા નદી કિનારે સ્ફોટક પદાર્થ લઈને આવનાર શખ્સની ખાનગી રાહે મળેલ બાતમીના આધારે 27મી જુન નારોજ ડોલવણના પાઠકવાડી ચેકપોસ્ટ પાસે નાકાબંધી કરી હતી તે સમય દરમિયાન બાઈક નંબર GJ-21-AS-6834 આવતા તેને અટકાવી તપાસ કરતા એક પ્લાસ્ટીકની થેલી માંથી જીલેટીન ટોટા નંગ-૩,સાદી ઇલેક્ટ્રિક કેપ નંગ-૨,તથા સેફટી ફ્યુઝ ના ટુકડા નંગ-૧ મળી આવ્યા હતા તેમજ અંગ ઝડતી માંથી એક વિવો કંપનીનો મોબાઈલ ફોન મળી આવતા ગુરજીભાઈ કોટવાડીયા(ઉ.વ.૨૪) (રહે,ઉનાઈ-હરીજનવાસ,પોસ્ટ ખંબાળીયા,વાંસદા જી-નવસારી)ની બાઈક અને સ્ફોટક મુદ્દામાલ સાથે અટક કરવામાં આવી છે.તેની પૂછતાછ દરમિયાન સ્ફોટકનો જથ્થો ધરમપુરના મહેશ નામના ઇસમે આપ્યો હોવાનું પોલીસ તપાસમાં બાહર આવતા મહેશને વોન્ટેડ જાહેર કરી આગળની કાર્યવાહી હાથ ધરી છે.